CELEX: 32021D0995
Language: el
Date: 2021-06-18 00:00:00
Title: Εκτελεστική απόφαση (ΕΕ) 2021/995 της Επιτροπής της 18ης Ιουνίου 2021 για τον καθορισμό της ημερομηνίας κατά την οποία αρχίζει να εφαρμόζεται η απόφαση (ΕΕ) 2017/1908 του Συμβουλίου σχετικά με την εφαρμογή των διατάξεων του κεκτημένου του Σένγκεν όσον αφορά το Σύστημα Πληροφοριών για τις Θεωρήσεις στη Δημοκρατία της Βουλγαρίας και στη Ρουμανία

21.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 219/37
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/995 ΤΗΣ ΕΠΙΤΡΟΠΗΣ
         της 18ης Ιουνίου 2021
         για τον καθορισμό της ημερομηνίας κατά την οποία αρχίζει να εφαρμόζεται η απόφαση (ΕΕ) 2017/1908 του Συμβουλίου σχετικά με την εφαρμογή των διατάξεων του κεκτημένου του Σένγκεν όσον αφορά το Σύστημα Πληροφοριών για τις Θεωρήσεις στη Δημοκρατία της Βουλγαρίας και στη Ρουμανία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη την πράξη προσχώρησης της Δημοκρατίας της Βουλγαρίας και της Ρουμανίας,
         Έχοντας υπόψη την απόφαση (ΕΕ) 2017/1908 του Συμβουλίου, της 12ης Οκτωβρίου 2017, σχετικά με την εφαρμογή των διατάξεων του κεκτημένου του Σένγκεν όσον αφορά το Σύστημα Πληροφοριών για τις Θεωρήσεις στη Δημοκρατία της Βουλγαρίας και στη Ρουμανία (1), και ιδίως το άρθρο 2 δεύτερο εδάφιο,
         Εκτιμώντας τα ακόλουθα:
         
                     (1)
                  
                  
                     Σύμφωνα με την απόφαση (ΕΕ) 2017/1908, οι διατάξεις του κεκτημένου του Σένγκεν σχετικά με το Σύστημα Πληροφοριών για τις Θεωρήσεις που αναφέρονται στο παράρτημα της εν λόγω απόφασης πρέπει να εφαρμόζονται στη Βουλγαρία και τη Ρουμανία μετά την επιτυχή ολοκλήρωση όλων των σχετικών συνολικών δοκιμών που διενεργούνται από τον Οργανισμό της Ευρωπαϊκής Ένωσης για τη λειτουργική διαχείριση συστημάτων ΤΠ μεγάλης κλίμακας στον χώρο ελευθερίας, ασφάλειας και δικαιοσύνης (eu-LISA), τη Βουλγαρία και τη Ρουμανία και αφού ενημερωθεί η Επιτροπή ότι οι δοκιμές αυτές έχουν ολοκληρωθεί επιτυχώς.
                  
               
                     (2)
                  
                  
                     Η απόφαση (ΕΕ) 2017/1908 εφαρμόζεται από την ημερομηνία που θα καθοριστεί από την Επιτροπή, κατά την οποία η Βουλγαρία και η Ρουμανία θα κοινοποιήσουν στην Επιτροπή την επιτυχή ολοκλήρωση των συνολικών δοκιμών.
                  
               
                     (3)
                  
                  
                     Σύμφωνα με το άρθρο 1 παράγραφος 1 της απόφασης (ΕΕ) 2017/1908, ο eu-LISA έχει επαληθεύσει ότι, από τεχνική άποψη, τα εθνικά συστήματα VIS της Βουλγαρίας και της Ρουμανίας είναι έτοιμα να ενσωματωθούν στο Σύστημα Πληροφοριών για τις Θεωρήσεις.
                  
               
                     (4)
                  
                  
                     Με επιστολή της 15ης Δεκεμβρίου 2020, η Ρουμανία κοινοποίησε στην Επιτροπή ότι οι συνολικές δοκιμές που αναφέρονται στο άρθρο 1 παράγραφος 1 της απόφασης (ΕΕ) 2017/1908, όσον αφορά τις διατάξεις που απαριθμούνται στο παράρτημα της εν λόγω απόφασης, ολοκληρώθηκαν επιτυχώς.
                  
               
                     (5)
                  
                  
                     Με επιστολή της 19ης Ιανουαρίου 2021, η Βουλγαρία κοινοποίησε στην Επιτροπή ότι οι συνολικές δοκιμές που αναφέρονται στο άρθρο 1 παράγραφος 1 της απόφασης (ΕΕ) 2017/1908, όσον αφορά τις διατάξεις που απαριθμούνται στο παράρτημα της εν λόγω απόφασης, ολοκληρώθηκαν επιτυχώς.
                  
               
                     (6)
                  
                  
                     Ως εκ τούτου, αφού η Βουλγαρία και η Ρουμανία ολοκλήρωσαν τις αναγκαίες τεχνικές ρυθμίσεις και ενημέρωσαν δεόντως την Επιτροπή, θα πρέπει να καθοριστεί η ημερομηνία έναρξης εφαρμογής της απόφασης (ΕΕ) 2017/1908.
                  
               
                     (7)
                  
                  
                     Όσον αφορά την Ισλανδία και τη Νορβηγία, η παρούσα απόφαση αποτελεί ανάπτυξη των διατάξεων του κεκτημένου του Σένγκεν, κατά την έννοια της συμφωνίας η οποία συνήφθη από το Συμβούλιο της Ευρωπαϊκής Ένωσης και από τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών με την υλοποίηση, την εφαρμογή και την ανάπτυξη του κεκτημένου του Σένγκεν (2), οι οποίες διατάξεις εμπίπτουν στον τομέα στον οποίο αναφέρεται το άρθρο 1 στοιχεία Β και Ζ της απόφασης 1999/437/ΕΚ του Συμβουλίου (3).
                  
               
                     (8)
                  
                  
                     Όσον αφορά την Ελβετία, η παρούσα απόφαση αποτελεί ανάπτυξη των διατάξεων του κεκτημένου του Σένγκεν, κατά την έννοια της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (4), οι οποίες διατάξεις εμπίπτουν στον τομέα στον οποίο αναφέρεται το άρθρο 1 στοιχεία Β και Ζ της απόφασης 1999/437/ΕΚ του Συμβουλίου σε συνδυασμό με το άρθρο 3 της απόφασης 2008/146/ΕΚ του Συμβουλίου (5).
                  
               
                     (9)
                  
                  
                     Όσον αφορά το Λιχτενστάιν, η παρούσα απόφαση αποτελεί ανάπτυξη των διατάξεων του κεκτημένου του Σένγκεν, κατά την έννοια του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν (6), οι οποίες διατάξεις εμπίπτουν στον τομέα στον οποίο αναφέρεται το άρθρο 1 στοιχεία Β και Ζ της απόφασης 1999/437/ΕΚ του Συμβουλίου, σε συνδυασμό με το άρθρο 3 της απόφασης 2011/350/ΕΕ του Συμβουλίου (7).
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΕΕ) 2017/1908 εφαρμόζεται από τις 25 Ιουλίου 2021.
         
         
            Άρθρο 2
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 18 Ιουνίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 269 της 19.10.2017, σ. 39.
         
            (2)  ΕΕ L 176 της 10.7.1999, σ. 36.
         
            (3)  Απόφαση 1999/437/ΕΚ του Συμβουλίου, της 17ης Μαΐου 1999, σχετικά με ορισμένες λεπτομέρειες εφαρμογής της συμφωνίας που έχει συναφθεί από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών, με την υλοποίηση, την εφαρμογή και την ανάπτυξη του κεκτημένου του Σένγκεν (ΕΕ L 176 της 10.7.1999, σ. 31).
         
            (4)  ΕΕ L 53 της 27.2.2008, σ. 52.
         
            (5)  Απόφαση 2008/146/ΕΚ του Συμβουλίου, της 28ης Ιανουαρίου 2008, για τη σύναψη εξ ονόματος της Ευρωπαϊκής Κοινότητας της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (ΕΕ L 53 της 27.2.2008, σ. 1).
         
            (6)  ΕΕ L 160 της 18.6.2011, σ. 21.
         
            (7)  Απόφαση 2011/350/ΕΕ του Συμβουλίου, της 7ης Μαρτίου 2011, για τη σύναψη, εξ ονόματος της Ευρωπαϊκής Ένωσης, του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν, όσον αφορά την κατάργηση των ελέγχων στα εσωτερικά σύνορα και την κυκλοφορία των προσώπων (ΕΕ L 160 της 18.6.2011, σ. 19).